རྒྱ་གར་སྐད་དུ། སུ་བྷུ་ཥི་ ཏ་ རཏྣ་ཀ་ ར ཎྞ་ཀ་ཀ་ཐཱ། བོད་སྐད་དུ།
ལེགས་པར་བཤད་པ་རིན་པོ་ཆེ་ཟ་མ་ཏོག་ལྟ་བུའི་གཏམ།
འཇམ་དཔལ་
གཞོན་ནུར་གྱུར་ པ་ ལ་ཕྱག་འཚལ་ལོ། ། གང་གིས་གླང་ ཆེན་ མཆོག་འདྲའི་
སེམས་ནི་ལྕགས་ཀྱུས་མ་ཡིན་ཡེ་ཤེས་ལྕགས་ཀྱུས་བཏབ། འདོད་ཆགས་མུན་
པའི་སྨག་ཚོགས་མེ་ཡི་མ་ཡིན་ཡེ་ཤེས་མེ་ཡིས་མ་ལུས་བསྲེགས། ། བདུད་ཀྱི་
སྟོབས་རྣམས་ མཚོན་ ཆས་ མ་ ཡིན་ བློ་ གྲོས་ རབ་ ཞི་ བཟོད་ པའི་ མཚོན་ གྱིས་
བཟློག ། གུས་ལ་བསྒོམ་པ་ ཞི་ མཛད་ སངས་ རྒྱས་ མཁྱེན་ པ་ རབ་ རྒྱས་ ཐུབ་
དབང་དེ་ལ་ཕྱག་འཚལ་ལོ། ། དཀའ་བ་བརྒྱ་ཡིས་རྙེད་པ་ཡི། ། མི་རྣམས་
ཐོབ་པའི་ཁོམ་པ་དཀོན། ། ཟློགས་པ་མེད་པའི་འཆི་བདག་ནི། ། རྟག་ཏུ་
མདུན་ན་གནས་པས་ན། ། གང་གིས་དུལ་སྦྱིན་ཡང་དག་སྡོམ། ། རྒྱགས་
ཚགས་མང་པོ་མ་བསྡོགས་པ། ། མི་བཟད་འཁོར་བའི་མྱ་ངམ་དུ། ། འགྲོ་བ་
དེ་དག་སྡུག་བསྔལ་ཐོབ། ། མི་རྣམས་ཐོབ་པ་རྙེད་དཀའ་བ། ། བར་སྣང་གློག་
འགྱུ་ལྟ་བུ་ཡིན། ། སྲིད་པ་ཟད་བྱེད་མཁས་པ་ཡིས། ། སྲིད་པ་རྣམས་སུ་ཕན་
པ་བྱེད། ། ཡང་དག་མི་ཉིད་ཐོབ་པ་ནི།
། གློག་དང་དབའ་རླབས་མི་བརྟན་
པས། ། ཡིད་ བཞིན་ ནོར་ བུ་ ལྟ་བུ་ ཡི། ། བསོད་ནམས་ རྗེས་ སུ་ སྐྱེས་ བུས་
བསྟེན། ། ད་ ལྟར་ མི་ རྣམས་ ཐོབ་ པ་ལྟར། ། གང་གི་ མཐུ་ ཡིས་ ཕྱིས་ ཀྱང་
འཐོབ། ། བསོད་ནམས་མཆོག་ནི་གང་ཡིན་པ། ། དེ་ནི་ བདེ་བའི་རྒྱུ་ཡིན་
ཏེ། ། གཟུགས་དང་གཏོད་པའི་གས་མཐོ་སོགས། ། ཡོན་ཏན་སྣ་ཚོགས་ལྡན་
274

པར་འགྱུར། ། བསོད་ནམས་དེ་ཉིད་མཛའ་བོ་གཅིག ། འཁོར་བ་ཀུན་ཏུ་
འགྲོ་བའི་གཉེན། ། དེ་ལྟར་འདིས་ནི་བསོད་ནམས་ཀྱིས། ། ཕྱི་ཕྱིར་ཡོན་ཏན་
ཕུན་སུམ་ཚོགས། ། གང་ཚེ་དཔལ་གནས་ཐོབ་བསྟེན་པས། ། དེ་བསྔགས་
འཇིག་རྟེན་བདག་པོ་ཉིད། ། ཕན་པའི་ཕྱོགས་སུ་འདྲེན་བྱེད་པ། ། བསོད་
ནམས་དེ་ཉིད་སྤེལ་བར་གྱིས། ། བསོད་ནམས་ཆེ་གྱིས་སྡིག་དགའ་སྤོངས། །
ཡུལ་ལ་གཡོ་བ་ཡིན་གྱི་རྟ། ། རྟག་ཏུ་ཕྱིན་ཅི་ལོག་ཞི་གྱིས། ། དུག་སྟོབས་མི་
བཟད་འཆི་སྦྲུལ་གྱིས། ། སོས་མ་བཟུང་བའི་བར་དུ་ནི། ། རྟག་ཏུ་ཁྱེད་ཀྱིས་
ཐུབ་དབང་བཞིན། ། གཞན་ཕན་ལ་ནི་མངོན་དགའ་གྱིས། ། བསོད་ནམས་
ལ་སྤྲོ་བ་བསྐྱེད་པའི་གཏམ་སྟེ་དང་པོའོ། །
རྒྱ་མཚོ་གཉའ་ཤིང་བུ་ག་རུ། ། རུས་སྦལ་མགྲིན་པ་ཆུད་པ་བཞིན། །
ཡུད་ཙམ་འཛོམ་པ་ངོ་མཚར་ཆེ། ། མ་བརྟན་ཉིད་ལ་ཡང་དག་སོམས། ། རབ་
ཏུ་ཞི་བའི་གྲོང་ཁྱེར་ལམ། ། ངན་སོང་འཇིགས་པ་འཇོམས་བྱེད་པ། ། དེ་ནི་
ཐུབ་པའི་དབང་པོ་གསུང་། ། སྐད་ཅིག་ཙམ་ཡང་ཐོབ་པ་དཀའ། ། མི་ཁོམ་
བརྒྱད་ཀྱི་ཉེས་སྤངས་མི། ། གང་ཞིག་དཀོན་ལ་བསྐལ་པ་བརྒྱས། ། ད་ལྟར་
བདེ་ཐོབ་མཁས་པ་ཡིས། ། དམ་ཆོས་མཉན་པ་འདིར་འབད་བྱ། ། དམྱལ་བ་
ཡི་དྭགས་འགྲོ་བ་དང་། དུད་འགྲོ་དབང་པོ་མ་ཚང་བ། ། འཆི་མེད་བླ་མ་
མཐའ་འཁོབ་སྐྱེས། ། ལོག་པར་ལྟ་བ་སོལ་བ་དང་། ། ཐུབ་དབང་གསུང་རབ་
བདུད་རྩི་ནི། ། སྐྱེས་བུས་མཁས་པས་འཐུང་ནུས་པ། ། ཤེས་རབ་འོད་མངའ་
ཐུབ་དབང་ཉིད། ། མ་ཤར་བར་དུ་ཡོད་མ་ཡིན། ། དེ་ཕྱིར་བྱ་མིན་སྤངས་
ནས་ནི། ། བདག་གི་བྱ་བ་ཀུན་ཤེས་པས། ། འཕགས་མཆོག་དམ་ཆོས་མཉན་
པར་བྱ། ། ཆོས་ འདི་ ལ་ ནི་ གང་ འབད་ པ། ། དེ་ ལ་ ཡོན་ ཏན་ ཀུན་ ཡོད་
འགྱུར། ། ཐུབ་དབང་གསུང་ལ་རིན་ཆེན་འབྱུང་། ། མཁས་པ་འདི་ཡིས་ཐོག་
མར་དགའ། ། དེ་ནི་གང་གིས་ཐོས་པས་ཀྱང༌་། ། རབ་ཏུ་སྟོབས་ལྡན་བརླིང་
275

བ་ཡིས། ། མུན་པའི་ཚོགས་ནི་འཇོམས་པར་བྱེད། ། བསམས་ཤིང་བསྒོམས་
ནས་མཐར་ཐུག་གསལ། ། འཇིག་བཅས་སྐྱེ་བ་འཁོར་བའི་རྒྱུན། ། ཉོན་
མོངས་མ་ ལུས་ རིམ་ གྱིས་ སྤོང་། ། ། ཐམས་ ཅད་ ཕུན་ སུམ་ ཚོགས་ རྟག་ པའི་
གཏེར། ། མི་བཟད་འཁོར་བའི་རྒྱུན་འཇོམས་ཤིང་། ། བླ་ན་མེད་པའི་དགའ་
བདེ་འཐོབ། ། ཐོས་པས་འདིར་ཡིད་དྲི་མ་མེད། ། དེ་ལྟས་ཐུབ་དབང་གསུང་
འདིས་སོམས། ། ཆོས་ཉན་པ་ལ་སྤྲོ་བ་བསྐྱེད་པའི་གཏམ་སྟེ་གཉིས་པའོ། །
གང་ཞིག་ཐོབ་ནས་འཁོར་བ་ཡི། ། ཕ་རོལ་ཕྱིན་པའི་ས་བོན་སྐྲུན། ། བྱང་
ཆུབ་དཔལ་གྱི་ས་བོན་མཆོག ། ཡིད་བཞིན་ནོར་བུ་ལས་ལྷག་པའི། ། ཡོན་
ཏན་རྒྱུན་གྱི་མི་རྣམས་ནི། ། སུ་ཞིག་འདིར་དེ་འབྲས་མེད་བྱེད། ། གང་ཞིག་
དགེ་བས་ཕྱུག་པའི་མི། ། བསྐལ་པ་གྲངས་མེད་ཀྱིས་ཐོབ་ན། ། འདིར་ནི་
རྨོངས་པས་བསོད་ནམས་གཏེར། ། ཅུང་ཟད་ཙམ་ཡང་མི་སོག་པ། ། དེ་དག་
འཇིག་རྟེན་ཕ་རོལ་ཏུ། ། མི་བཟད་མྱ་ངན་ཁང་པར་འཇུག ། རིན་ཆེན་གླིང་
ཕྱིན་ཚོང་པ་ནི། ། ལག་པ་སྟོང་པར་རང་ཁྱིམ་བཞིན། ། དགེ་བཅུའི་ལས་ཀྱི་
ལམ་མེད་པར། ། ཕྱི་ནས་ཡང་ནི་འཐོབ་མ་ཡིན། ། མི་མ་ཐོབ་པར་དེ་བར་
ནི། ། ཅི་ལྟར་དེ་བདེ་སྡུག་བསྔལ་ཉིད། ། དེ་ལས་ཕ་རོལ་སླུས་ཡོད་མིན། །
དེ་ལས་མཆོག་ཏུ་རྨོངས་པ་མེད། ། འདི་འདྲའི་ཁོམ་པ་ཐོབ་ནས་ནི། ། བསོད་
ནམས་ཚོགས་ནི་ མི་ སོགས་པ། ། སྐད་ཅིག་གཅིག་ལས་སྡིག་སྤྱད་ནས། །
མནར་མེད་པར་ནི་བསྐལ་པར་གནས། ། སྐྱེ་བ་དུ་མར་སྡིག་སྤྱད་པས། ། བདེ་
འགྲོ་དཀའ་ལྟ་ཅི་ཞིག་སྨྲོས། ། རྒྱ་མཚོ་ཆེར་གཡེངས་གཉའ་ཤིང་གི །བུ་གར་
རུས་སྦལ་མགྲིན་ཆུད་ལྟར། ། མི་ནི་ཤིན་ཏུ་ཐོབ་དཀའ་བར། ། དེ་སྐད་བཅོམ་
ལྡན་འདས་ཀྱིས་གསུངས། ། མིའི་སྐྱེ་བ་དཀོན་པའི་གཏམ་སྟེ་གསུམ་པའོ། །
ཟས་སྐོམ་མལ་སྟན་གོས་མཆོག་དང་། །ཕྲེང་བ་གནས་དང་རྒྱན་རྣམས་
དང་། ། གྲགས་པ་ཡོན་ཏན་ཁྱད་འཕགས་པ། ། དེ་ཀུན་སྦྱིན་ལས་བྱུང་བར་
276

གསུངས། ། ངག་སྙན་མཛེས་དང་ལོངས་སྤྱོད་ལྡན། ། ཁྱད་པར་འཕགས་
གཟུགས་ཡངས་པ་དང་། ། ཚིག་སྙན་གཟི་ལྡན་ཡིད་འོང་དག ། གྲགས་དང་
ནད་མེད་ཚེ་དག་སྟེ། ། ཡིད་འོང་སྡུག་པ་དེ་དང་དེ། ། སྦྱིན་པ་རྣམས་ཀྱི་
འབྲས་བུ་ཡིན། ། རྟ་དང་དར་དང་གླང་པོ་དང་། ། རྔ་ཡབ་གདུགས་དང་མེ་
ཏོག་ཚོགས། ། ཁང་བཟངས་མཛེས་དང་རོལ་མོར་བཅས། ། སྒྲ་སྙན་རོལ་
མོར་དང་ལྡན་ཞིང་། ། མེ་ཏོག་ཕྲེང་ལྡན་བུད་མེད་དང་། ། ཟས་དང་རིན་
ཆེན་ཕྲེང་བ་གནས། ། གུར་གུམ་གྲོང་ཡུལ་ལྷ་ཡི་གནས། ། རྫོགས་སངས་ཉིད་
དང་སངས་རྒྱས་ཏེ། ། སྦྱིན་པ་དཔག་བསམ་ལྗོན་ཤིང་གི ། འདི་དག་འབྲས་
བུ་ཡིན་པར་གསུངས། ། ཨུཏྤལ་སྔོན་པོའི་འདབ་མ་འཇམ། ། དཀྱུས་རིང་དྲི་
མ་མེད་པ་དང་། ། བུད་མེད་གང་ཞིག་མིག་མགྲོན་ཞིང་། ། རྐང་པ་འོག་པག་
གཡོ་བར་ལྡན། ། དམར་ཞིང་མཛེས་པའི་གོས་ལྡན་ཞིང་། ། ནུ་འབུར་རྒྱས་པ་
རྣམ་པར་གཡོ། ། སྨིན་མ་མཛེས་དང་ལྡན་དེ་དག ། དེ་དག་སེར་སྣའི་སྒོ་ཕྱེ་
ནས། སྦྱིན་པ་བཏང་ལས་རྒྱས་པར་འགྱུར། ། མགུལ་པ་རྔ་མས་བརྒྱན་པའི་
རྟ། ། བཞོན་པ་ཁ་ལོ་སྲབ་ཀྱིས་བསྐྱོགས། ། མི་དབང་གླང་ཆེན་དྲེགས་ཞོན་
ནས། ། གདུགས་བསྐྱེངས་རྒྱན་ལྡན་འཁོར་བཅས་དང་། ། འགྲོ་ལ་ཐལ་མོ་
སྦྱར་བྱས་ནས། ། རྟག་ཏུ་མཆོད་ཅིང་གསོལ་འདེབས་པ། ། སྔ་མར་འདི་འདྲ་
སྦྱིན་པ་ཡི། ། འབྲས་བུ་ཡིན་པར་ཐུབ་པས་གསུངས། ། གསེར་གྱི་གདུ་བུ་རྡོ་
རྗེས་སྤྲས། ། དཔུང་རྒྱན་ཅོད་པན་རིན་ཆེན་བཀོད། ། ས་བདག་མུ་ཏིག་ཕྲེང་
བས་བརྒྱན། ། རྟག་ཏུ་སེང་གེའི་ཁྲི་ལ་གནས། ། འབངས་སོགས་བཙུན་མོའི་
འཁོར་བསྟེན་ཅིང༌་། ། རྩེད་མོ་རྩེ་བས་རྣམ་རོལ་པ། ། སེངྒེ་ལྟ་བུའི་རྣམ་རོལ་
དེ། ། སྦྱིན་འབྲས་ཡིན་པར་ཐུབ་པས་གསུངས། ། ཁང་བཟངས་གསེར་དང་
རིན་ཆེན་སྤྲས། ། གདུགས་དང་རྒྱལ་མཚན་བསྒྲེངས་པས་བརྒྱན། ། པི་ཝང་
རྫ་རྔ་རིག་བྱེད་སྒྲོགས། ། རིན་ཆེན་རྣམས་ཀྱིས་འོད་འབར་བར། ། བརྒྱ་བྱིན་
277

བདེ་སོགས་དགའ་སྤྱོད་ཅིང་། ། ལྷ་མོའི་ཚོགས་ཀྱི་འཁོར་ལྡན་དེ། ། སྔ་མར་
འདི་འདྲ་བྱིན་པ་ཡི། ། འབྲས་བུ་ཡིན་པར་ཐུབ་པས་གསུངས། ། སྦྱིན་པས་སྐྱེ་
བོའི་ཡིད་དུ་འོང་། ། མཁས་པའི་ཚོགས་ཀྱིས་རྟག་ཏུ་བསྟེན། ། ཕྱོགས་རྣམས་
དྲི་མེད་གྲགས་པས་ཁྱབ། ། སྙན་པས་གནས་ནི་དེ་དང་དེར། ། འདིར་ནི་དྲི་
མེད་ཉེ་བར་གནས། ། ལུས་དང་བྲལ་ནས་ལྷ་རྣམས་སུ། ། རྙོག་བྲལ་སྣ་ཚོགས་
བཏུང་བ་བསིལ། ། མེ་ཏོག་སྣ་ཚོགས་མགོ་ལྕོགས་རྒྱས། ། དཔག་བསམ་གྱི་ནི་
ཤིང་རྣམས་སྐྱེས། ། ཙན་དན་ལ་སོགས་ཀྱིས་གང་བའི། ། སྐྱེད་མོས་ཚལ་ནི་
མཆོག་རྣམས་སུ། ། ཡུལ་རིང་དུ་ནི་བདེ་སྤྱོད་ཅིང་། ། ལྷ་མོ་གཟུགས་མཆོག་
ལྡན་པ་ཡིས། ། བསྙེན་བཀུར་མཆོག་ཏུ་བྱེད་པ་འཐོབ། ། བྱིན་པ་ཞེས་བྱ་
གཏེར་ཆེན་ཏེ། ། རྐུན་སོགས་མི་ཁྱེར་རྗེས་སུ་འབྲང་། ། སྦྱིན་པས་སེམས་ཀྱིས་
སེར་སྣ་དང་། ། ཆགས་པའི་རྡུལ་གྱི་དྲི་མ་འཁྲུ། ། འཁོར་བའི་ལམ་གྱི་དུབ་པ་
སེལ། ། སྦྱིན་པ་བཞོན་པ་བདེ་བ་སྟེ། ། སྦྱིན་པ་བདེ་བ་དུ་མའི་རྟེན། ། ཡང་
དག་གྲོགས་མཆོག་བདེ་བའི་སྒོ། ། རྐེད་པ་གསེར་གྱི་སྐ་རག་ལྡན། ། ངག་
འཇམ་ ཟུར་ མིག་ བཞིན་ བསྐྱོད་ མཛེས། ། མིག་ གི་ དཀྱུས་ རིང་ རྣ་ དྲུང་
གསན། ། མེ་ཏོག་ཕྲེང་བས་སྐྲ་བཅིངས་མཛེས། ། གང་ཞིག་རང་འཁོར་ཡན་
ལག་དང་། །རྐང་གཉིས་འགྲོ་བ་མཛེས་པ་ཡི། ། ཟས་གཙང་གི་ནི་ཕུན་སུམ་
ཚོགས། ། དེ་དག་སྦྱིན་པའི་འབྲས་ཡིན་ཞེས། ། བདག་ཉིད་ཆེན་པོས་བཀའ་
སྩལ་ཏོ། ། ཧ་ས་ཀ་རའི་དུམ་བུ་དང་། ། ཨུཏྤལ་གྱིས་བསྒོས་དྲི་ཞིམ་ལ། །
བཀྲ་ཤིས་གསེར་གྱི་ སྣོད་དུ་བླུགས། ། བརྟུ་ཀ་དང་ཟངས་མདོག་འདྲ། །
བཏུང་ བ་ ཆུང་ མ་ མནའ་ སྐྱེལ་ ཞིང་། ། ཆུང་ མ་ དང་ བཅས་ ཡང་ ཡང་
འཐུང་། ། དགའ་བའི་བསམ་པས་སྨྲ་བ་དེའི། ། རྒྱུ་ནི་སྦྱིན་མཆོག་བཀྲ་ཤིས་
ཡིན། ། ཞི་བའང་སྦྱིན་པའི་ཡོན་ཏན་ཏེ། ། མཛེས་པ་འདོད་པ་བདག་ཅག་
གི ། སྦྱིན་པ་འདི་ལ་འབད་པར་གྱི། ། སྲིད་གསུམ་མི་བཟད་འཇིགས་ཆེན་
278

ལ། ། སྦྱིན་ལས་གཞན་པའི་གཉེན་མཆོག་མེད། ། བྱིན་པའི་གཏམ་སྟེ་བཞི་
པའོ། །
འགྲོ་བ་གང་ཞིག་མཛེས་ཡིད་འོང་། ། གཟུགས་དང་རིགས་དང་གཉེན་
དང་སྟོབས། ། བདེ་བར་མཐོང་བ་གང་ཡིན་པ། ། བསོད་ནམས་བཟོ་བོས་དེ་
བྱས་པར། ། འདི་སྐད་མཁས་པ་རྣམས་ཀྱིས་བཤད། ། ། གཞན་ཕན་བྱེད་པའི་
སྐྱེས་བུ་ཡི། ། བསོད་ནམས་དང་མཉམ་ཡོད་མ་ཡིན། ། རིམ་པ་སྣ་ཚོགས་ཀྱིས་
བརྒྱན་པའི། ། རྒྱལ་མཚན་དཀར་པོ་མངོན་མཐོ་བཙུགས། ། རྟ་གླང་རྐང་
ཐང་ཤིང་རྟ་ཡི། ། དཔུང་གི་ཚོགས་ཀྱིས་ངེས་འཁྲུག་ཅིང་། ། ཡུ་བ་སྣ་ཚོགས་
མཛེས་པ་ཡི། ། རྔ་ཡབ་རྣམས་ཀྱིས་གཡོ་བྱེད་ལ། ། བསོད་ནམས་ ལྷག་ པ་
དབང་སྒྱུར་ཞིང་། ། ས་རྣམས་ལ་ནི་སྦྱོང་བྱེད་དེ། ། དར་དང་ཀ་ཤི་དུ་ཀུ་
ལ། ། སྣ་ཚོགས་གོས་དང་མུ་ཏིག་ཕྲེང་། ། གསེར་དང་ནོར་བུས་ཡན་ལག་
བརྒྱན། ། གང་དག་ལྷ་འདྲའི་སྐྱེས་བུ་དཔའ། ། བསོད་ནམས་བཞོན་པ་ལ་
ཞོན་པས། ། དེས་བྱས་ཡིན་པར་ཤེས་པར་གྱིས། ། ཤིན་ཏུ་ཚེ་རིང་རིགས་
བཙུན་ཞིང་། ། ལུས་མཛེས་ནད་ཀྱིས་འཇིགས་པ་མེད། ། ནོར་མང་གཡོག་
འཁོར་ཕུན་སུམ་ཚོགས། ། བསོད་ནམས་རྣམ་སྨིན་ཆེན་པོ་ཡིན། ། གང་ཡང་
འཁོར་ལོ་སྒྱུར་ བ་ མཆོག ། བུ་ནི་དཔའ་བོ་སྟོང་དང་ལྡན། ། རྒྱ་ མཚོའི་
མཚམས་ཀྱི་ས་ལ་དབང་། ། དེ་དག་བསོད་ནམས་རིན་པོ་ཆེའི། ། འབྲས་བུ་
ཡངས་པ་ཆེན་པོ་ཡིན། ། སྣ་ཚོགས་པདྨའི་གདན་ལ་འདུག ། ལྷ་དང་ལྷ་
དབང་རྟག་ཕྱག་འཚལ། ། བརྗིད་ཀྱི་ འཁོར་ རྣམས་ ཟིལ་ གྱིས་ གནོན། །
ཚངས་པའི་ འཇིག་ རྟེན་ སྣང་ བྱེད་ པ། ། དེ་ དག་ ཉིད་ ཀྱང་ བསོད་ ནམས་
ལས། ། གང་ལ་ལྷ་ཀླུ་ལྷ་མིན་གྲུབ། ། དྲི་ཟ་གནོད་སྦྱིན་མིའམ་ཅི། ། མཆོག་
ཏུ་གྱུར་པའི་ཚོགས་རྣམས་ནི། ། རྟག་ཏུ་ལྷ་དབང་མཆོད་བྱེད་པ། ། དེ་ནི་
བསོད་ནམས་རིན་པོ་ཆེའི། ། འབྲས་བུ་ཡངས་པ་ཆེན་པོ་ཡིན། ། གཟུགས་
279

དང་བརྩོན་འགྲུས་བཟོ་རྣམས་ནི། ། དབང་མེད་སྤངས་ནས་མི་རྣམས་ནི། །
ལས་ཀྱི་རླ